en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de cs gu en gu gu gu gu gu gu en gu gu gu gu en en gu gu en gu gu en gu gu gu en en gu gu en gu gu gu en en gu gu en gu gu gu gu gu gu gu en gu en gu en gu en gu en gu en gu en gu en gu en en gu en gu en gu en gu en gu en en en gu en gu en gu en gu gu gu gu en en gu gu en gu en gu en gu en en gu gu en gu gu en gu en en gu gu en gu gu en gu en gu en gu en gu en gu en gu en gu en gu en gu en gu en gu en gu en gu en gu en gu en gu en en en gu en gu gu gu gu gu en gu gu en en gu gu en gu gu gu gu gu en gu gu en en gu gu en gu gu gu en gu gu en en en gu gu en gu gu en gu gu gu en gu gu en en gu en gu en gu gu gu en gu gu gu en en en gu gu en gu en gu gu gu gu gu en gu gu en en gu gu en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Modi Government took several major steps in 36 months On some fronts
મોદી@3 વર્ષ: 3 પોઈન્ટનું એનાલિસિસ, 6 મુદ્દાઓ પર કેવું રહ્યું પર્ફોમન્સ
divyabhaskar.com | May 25, 2017, 19:33 PM IST
નવી દિલ્હી:મોદી સરકારના 3 વર્ષ 26મેના રોજ પૂરા થાય છે. છેલ્લા 36 મહિનામાં સરકારે ઘણાં મહત્વના નિર્ણયો લીધા છે. જોકે, ઘણા નિર્ણયમાં તેમને અપેક્ષા પ્રમાણે પરિણામો નથી મળ્યાં. નોટબંધી અને સર્જિકલ સ્ટ્રાઈક ઉપર પણ સવાલ ઊભા થયા છે. તેમ છતાં તાજેતરમાં થયેલી ચૂંટણીઓમાં 5 રાજ્યમાંથી 4 રાજ્યમાં બીજેપીએ સરકાર બનાવી છે. આવા જ 6 મોટા મુદ્દાઓને મુદ્દાવાર સમજીએ અને તેમાં નિષ્ણાતોનો મત જાણીએ....
- રહીસ સિંહ, વિદેશી બાબતોના એક્સપર્ટ
- સોમપાલ શાસ્ત્રી, પૂર્વ સભ્ય, પ્લાનિંગ કમિશન
- વેદ પ્રતાપ વૈદિક, પોલિટિકલ એક્સપર્ટ
- જિતેન્દ્ર સોલંકી, સેબી રજિસ્ટર્ડ ઈન્વેસ્ટમેન્ટ એડ્વાઈઝર
- લેફ્ટનન્ટ જનરલ રિટાયર્ડ, સૈયદ અતા હસનૈન, ડિફેન્સ એક્સપર્ટ
મજબૂત ઈરાદાવાળાં 3 મોટા પગલાં
ક્યારે થઈ- 28 સપ્ટેમ્બર 2016ના રોજ આર્મીએ LoC ક્રોસ કરીને આતંકીઓના કેમ્પ તોડી પાડ્યા હતા. આ ઓપરેશન ચાર કલાક ચાલ્યું હતું.
કેમ કરવામાં આવી-18 સપ્ટેમ્બર 2016ના રોજ 4 આંતકીઓએ જમ્મુ-કાશ્મીરના ઉરી સેક્ટરમાં ઈન્ડિયન આર્મીના હેડક્વાર્ટર પર હુમલો કર્યો હતો. તેમાં 18 જવાન શહીદ થઈ ગયા હતા. આર આતંકીઓ પણ મૃત્યુ પામ્યા હતા. તેના જવાબમાં જ સર્જિકલ સ્ટ્રાઈક કરવામાં આવી હતી.
- લેફ્ટનન્ટ જનરલ રિટાયર્ડ સૈયદ અતા હસનૈનના જણાવ્યા પ્રમાણે આર્મીએ તેમની સ્ટ્રેટજીમાં ફેરફાર કર્યા છે. નૌશેરામાં પાક. ચોકીને ઉડાવવાની ઘટનાનો પાકિસ્તાન દ્વારા ઈન્કાર કરવામાં આવતો હતો. તેથી પાકિસ્તાનને જવાબ આપવા માટે આ વીડિયો જાહેર કરવામાં આવ્યો હતો. પાકિસ્તાને સર્જિકલ સ્ટ્રાઈકમાં પણ ના પાડી હતી અને આગળ પણ તેઓ એવુ જ કરતા રહેશે. આનાથી લોકોને સમજવામાં સરળ રહેશે કે LoC સંભાળવુ મુશ્કેલ કામ છે. આપણી સ્ટ્રેટજી સ્પષ્ટ છે કે આપણો જવાબ ક્યારેય સમજ્યા-વિચાર્યા વગરનો નહીં હોય. પરંતુ જ્યારે પણ જરૂર પડશે ત્યારે સેના હુમલો કરશે.
ઓપરેશન સાચુ હતું, પરંતુ અસર અપેક્ષા પ્રમાણેની ન થઈ
- વિદેશ મામલે એક્સપર્ટ  રહીશ સિંહના જણાવ્યા પ્રમાણે- આવા ઓપરેશનનો અર્થ આતંકવાદને મૂળથી પૂરું કરવાનો છે. આવા હુમલા સતત કરવામાં આવતા તો તેની અસર વધારે થતી, પરંતુ આપણે એવું ન કરી શખ્યા. તેના કારણે સીમા પારથી ફરી માથું ઊંચું થવા લાગ્યું. તેથી અસર અપેક્ષા પ્રમાણેની ન થઈ. જનતાએ મોદી સરકારની હિંમતના વખાણ કર્યા પરંતુ અંતે સીમા પર ઘર્ષણ વધી ગયું. 1મેના રોજ બે ભારતીય જવાનોના માથા વાઢી લેવામાં આવ્યા હતા. ત્યારપછી ભારતે પાકિસ્તાનની અમુક ચોકીઓ પર હુમલો કરી લીધો.
ક્યારે થઈ- 8 નવેમ્બર 2016 રાત્રે 12 વાગ્યાથી 15 લાખ કરોડના 500-1000ની નોટનું ચલણ બંધ કરી દેવામાં આવ્યું.
કેમ કરવામાં આવી-બ્લેક મની અને નકલી કરન્સી અટકાવવા માટે. આ પહેલાં 1978માં 10,000ની નોટ બંધ કરી દેવામાં આવી હતી. નોટબંધી સમયે ફાઈનાન્સ સેક્રેટરી શક્તિકાંત દાસે જણાવ્યું હતું કે, પાંચ વર્ષમાં દેશમાં 5,00ની નોટની સંખ્યામાં 76 ટકા અને 1,000ની નોટમાં 109 ટકાનો વધારો થઈ ગયો છે.
- સેબીના ઈન્વેસ્ટમેન્ટ એડ્વાઈઝર જિતેન્દ્ર સોલંકીના જણાવ્યા પ્રમાણે- નોટબંધીનો હેતુ સંપૂર્ણ રીતે સફળ થયો નહીં. રિયલ એસ્ટેટ, ટેરરિઝમ ફંડિગમાં અમુક હદ સુધી રોક લગાવવાનું શક્ય થયું. સરકારનો અંદાજ હતો કે બ્લેક મની અને નકલી કરન્સીના રુપમાં જમા પૈસા બેન્કમાં પરત આવશે નહીં પરંતુ તેવુ થયુ નહીં.
3. VIP કલ્ચર પુરૂં કરવામાં આવ્યું
ક્યારે થયું-19 એપ્રિલ 2016ના રોડ મોદી કેબિનેટ દ્વારા આ નિર્ણય લેવામાં આવ્યો. 1 મેથી સમગ્ર દેશમાં મંત્રીઓ અને ઓફિસરોની ગાડીઓ પરથી લાલ-બ્લૂ-પીળી બત્તી લગાવવા પર પ્રતિબંધ મૂકી દેવામાં આવ્યો.
કેમ કરવામાં આવ્યું- વીઆઈપી કલ્ચર પુરૂં કરવા માટે આ નિર્ણય લેવામાં આવ્યો. ઓફિસરો અને મંત્રીઓ તેને સ્ટેટસ સિમ્બોલ માનતા હતા. આ વિશે મોદીએ કહ્યું હતું કે, દરેક ભારતીય સ્પેશિયલ છે અને દરેક ભારતીય વીઆઈપી છે. તેથી આવા સ્ટેટસ સિમ્બોલ રાખવાની જરૂર નથી. 28 વર્ષ જૂના સેન્ટ્રલ મોટર વ્હિકલ રુલ્સ 1989માં ફેરફાર કરવામાં આવશે. ફેરફાર માટે હવે નોટીફિકેશન જાહેર કરી દેવામાં આવ્યું છે.
લાલ બત્તીનો રુઆબ હવે નહીં બતાવી શકે નેતાઓ
નેશનલ પ્લાનિંગ કમિશનના પૂર્વ સભ્ય સોમપાલ શાસ્ત્રીએ જણાવ્યું કે, આ નિર્ણય સારો છે. લીડર અને બ્યૂરોક્રેટ્સ પાસેથી જનતાને સેવાની આશા હોય છે. જો તેઓ લાલ બત્તીનો રુઆબ બતાવે તો આ યોગ્ય નથી. હવે તેમાં સુધારો થશે.
- મોદી સરકારને સફળતા અપાવનાર ત્રણ રાજકીય ઘટનાઓ
- ત્રણ વર્ષની ત્રણ મોટી કોન્ટ્રોવર્સી
- ત્રણ મોટા પગલાં જે ગવર્નન્સ પ્રમાણે દેશ અને સરકારને આગળ લઈ જશે
- ત્રણ ચેલેન્જ જેનો આગામી બે વર્ષમા સરકારે સામનો કરવો પડશે
- ત્રણ ભૂલો જે છેલ્લા 36 મહિનામાં સરકાર દ્વારા કરવામાં આવી
સફળતા અપાવનારા ત્રણ રાજકીય ઘટનાક્રમ
1. લોકસભા ચૂંટણી પછી સૌથી મોટી ચૂંટણી UPમાં જીતી
ક્યારે મળી:માર્ચમાં યુપી વિધાનસભા ચૂંટણીના પરિણામો આવ્યા. બીજેપીને 403 સીટમાંથી 324 સીટ મળી. તેમાંથી 311 તેમણે માત્ર પોતાના દમ પર જીતી. બાકીની 13 સીટ તેમના સહયોગી દળોને મળી. આ યુપીમાં બીજેપીની અત્યાર સુધીની સૌથી મોટી અને 66 વર્ષમાં કોઇપણ પાર્ટીની આ ત્રીજી સોથી મોટી જીત હતી.
કેમ મળી:માનવામાં આવ્યું કે લોકોને મોદીની નોટબંધી અને સર્જિકલ સ્ટ્રાઇકનો સાહસિક ફેંસલો પસંદ આવ્યો. સપામાં થયેલા ઝઘડાને કારણે તેમના મતદાતાઓ વહેંચાઇ ગયા. દલિત ન હોય તેવા મતદાતાઓ બસપાથી દૂર થઇ ગયા.
EXPERT VIEW: મોદી લહેરથી વધારે સપાનો ઝઘડો જવાબદાર
- રહીસ સિંહ જણાવે છે- યુપીના જે ચોંકાવનારા પરિણામો સામે આવ્યા તેના માટે મોદી લહેરથી વધુ સપાનો ઝઘડો જવાબદાર રહ્યો. અખિલેશ યાદવ અને રામગોપાલ યાદવે સપાને સમેટી લીધી. તેનો ફાયદો બીજેપીને મળ્યો. કેટલીક હદ સુધી સર્જિકલ સ્ટ્રાઇક અને નોટબંધી જેવા સાહસિક ફેંસલાએ પણ જનતાના મગજ પર અસર કરી. જોકે, તેમછતાં પણ જીત અપેક્ષા કરતા ઘણી મોટી હતી.
2. પહેલીવાર આસામમાં સરકાર
ક્યારે બની સરકાર: 2016માં વિધાનસભા ચૂંટણીમાં બીજેપીને આસામમાં 126માંથી 61 સીટ્સ મળી. તેણે AGP (14 સીટ) અને BPF (12 સીટ) ની મદદથી સરકાર બનાવી.
ટર્નિંગ પોઇન્ટ:લોકલ લીડર હેમંત બિસ્વા સરમા કોંગ્રેસથી બીજેપીમાં આવ્યા હતા. કેમ્પેઇનિંગની કમાન એમને જ સોંપી.
BJPની જીતથી વધુ આ કોંગ્રેસની નિષ્ફળતા
- વૈદિક કહે છે- આસામની પરિસ્થિતિ પણ યુપી જેવી જ હતી. કોંગ્રેસની લીડરશીપમાં ખામીઓનો ફાયદો બીજેપીને મળ્યો. હેમંત બિસ્વા સરમા ચાના બગીચામાં કામ કરતા 35 લાખ મતદાતાઓને બીજેપીની તરફેણમાં કરવામાં સફળ રહ્યા. બાંગ્લાદેશીઓની ઘૂસણખોરીનો મુદ્દો ઉઠાવવો એ પણ બીજેપી માટે ફાયદાકારક રહ્યું. હવે પરિસ્થિતિ એવી છે કે તે જ બિસ્વા સરમા ફરી કોંગ્રેસની નજીક છે. બીજેપીએ કોઇ ઠોસ પરિણામો ન આપ્યા તો આસામમાં તેના માટે આ ચમત્કાર વારંવાર નહીં થાય.
3. ગોવા-મણિપુરમાં વગર બહુમતીએ બનાવી સરકાર
ક્યારે:માર્ચમાં આવેલા પરિણામોમાં ગોવમાં બીજેપીને 40માંથી 13 અને કોંગ્રેસને 17 સીટો મળી હતી. એ જ રીતે મણિપુરમાં 60માંથી બીજેપીને 21 અને કોંગ્રેસને 28 સીટો મળી હતી.
કેમ બનાવી: બંને રાજ્યોમાં સ્પષ્ટ બહુમતી કોઇને ન મળી. પરંતુ, કોંગ્રેસ બીજેપી કરતા આગળ હતી. કોંગ્રેસ રાજ્યપાલના કોલની રાહ જોઇ રહી હતી. ત્યાં સુધીમાં બીજેપી સહયોગી દળો સાથે ગઠબંધન કરવામાં સફળ થઇ ગઇ.
કોંગ્રેસ માટે રસ્તો સરળ હતો, તેમણે પ્રયત્ન ન કર્યો
- વૈદિક જણાવે છે- આપણા દેશની રાજનીતિનું ચરિત્ર જ એવું છે કે રાજકીય દળો સત્તામાં આવવા માટે પોતાનું બધું જ દાવ પર લગાવી દે છે. આ માટે એ લોકો પણ દોષી છે, જેમણે તેમને આવું કરવા માટે પ્રેરિત કર્યા. આ જ દેશમાં ભ્રષ્ટાચારનું મૂળ છે. બંને રાજ્યોમાં કોંગ્રેસ સરકાન ન બનાવી શકી. આ તેમની લીડરશીપની ખોટ છે. તે કોશિશ કરતા તો આસાનીથી સરકાર બનાવી શકતા.
આગળની સ્લાઇડમાં વાંચો- ત્રણ મોટી કોન્ટ્રોવર્સી
1. નોટબંધી વખતે સતત બદલાતા નિયમો
- કેટલીવાર બદલવામાં આવ્યા નિયમો-8 નવેમ્બર 2016થી 21 ડિસેમ્બર સુધી આરબીઆઈએ નોટબંધી સાથે જોડાયેલા નિયમોમાં 60 વખત ફેરફાર કરવામાં આવ્યા.
કેમ આવુ થયું-લોકોને પરેશાની ન થાય તે માટે સરકારે અમુક જગ્યાઓ પર જૂની નોટો ચલાવવાની છૂટ આપી હતી. તેનો લોકોએ ખોટો ફાયદો ઉઠાવ્યો. તેના કારણે સરકારે વાંરવાર નિયમોમાં ફેરફાર કરવા પડ્યા હતા. આરબીઆઈએ જણાવ્યું કે 10 ડિસેમ્બર સુધી 12.44 લાખ કરોડ રુપિયા બેન્કમાં પરત આવ્યા છે.
સરકાર બ્લેકમની સરન્ડર કરવા માગતી હતી
- સેબીના ઈન્વેસ્ટમેન્ટ એડ્વાઈઝર જિતેન્દ્ર સોલંકી કહે છે- નોટબંધી સમયે બંધ થયેલી નોટોના સ્વરૂપે અંદાજે 15 લાખ કરોડ કરન્સી ચલણમાં હતી. આરબીઆઈએ જે અંદાજ લગાવ્યો હતો તે સફળ ન થતા વારંવાર નિયમોમાં ફેરફાર કરવા પડ્યા હતા. સરકાર ઈચ્છતી હતી કે બ્લેકમની બેન્કો સુધી ન પહોંચે પરંતુ લોકો તેને સરન્ડર કરે. તેમ છતા મોટા ભાગની બ્લેકમની કરન્સીમાં બદલાઈ ગઈ. તેમ છતા એવુ કહેવું પડે કે પરિણામ ભલે ગમે તે આવ્યા હોય પરંતુ સરકારનો ઈરાદો સારો હતો.
- શું આરોપ લગાવ્યો-આ વર્ષે 5 રાજ્યોમાં થયેલીવિધાનસભાની ચૂંટણીમાં તેમાં પણ ખાસ કરીને યુપીમાં બીજેપીએ મેળવેલી આશ્ચર્યજનક જીત પછી બીએસપી, કોંગ્રેસ અને આપ સહિત ઘણી વિપક્ષ પાર્ટીએ ઈવીએમમાં ગોટાળા હોવાનો આરોપ લગાવ્યો હતો.
શું આરોપ લગાવ્યા- યુપીમાં બીએસપીને માત્ર 19 સીટો મળી. માયાવતીએ મુસ્લિમોની વસ્તી વધારે હતી તેમાં મળેલી બીજેપીની જીત સામે સવાલો ઊભા કર્યા હતા. ત્યારપછી એમપીમાં થયેલી પેટા ચૂંટણીમાં ઈવીએમમાં કોઈ પણ બટન દબાવવાથી કમલના નિશાનની ચિઠ્ઠી નીકળવાનો આરોપ લગાવવામાં આવ્યો હતો. તાજા આરોપોના કારણે 2019ની લોકસભા ચૂંટણીમાં WPAT મશીનનો ઉપયોગ થવાનું નક્કી છે. તે માટે કેન્દ્રએ 3174 કરોડનું બજેટ પાસ કરવામાં આવ્યું હતું.
આટલા મોટા પાયે હેરફેર થવી શક્ય નથી
- પ્લાનિંગ કમિશનના પૂર્વ સભ્ય સોમપાલ શાસ્ત્રીના જણાવ્યા પ્રમાણે- આ એક ટેક્નીકલ કેસ છે. તેથી તેના પર કોઈ દાવો કરી શકાય નહીં. પરંતુ આયોગ ચૂંટણી કરાવે છે અને તેને એક્ઝીક્યૂટ સ્ટેટ એડમિનિસ્ટ્રેશન કરાવે છે. આ સંજોગોમાં આટલા મોટા લેવલ પર હેરફેર શક્ય નથી લાગતી. 1971માં કોંગ્રેસને મળેલી જબરજસ્તી જીત પછી સોશિયલ પાર્ટીના રાજનારાયણે પણ આવા આરોપ લગાવ્યા હતા. તેઓ કહેતા હતા કે, આ એવી ઈંક છે જે તમે પસંદ કરેલા સિમ્બોલ પરથી ભૂંસાઈ જાય છે અને કોંગ્રેસના સિમ્બોલ પર લાગેલી છુપાયેલી ઈંક બહાર આવી જાય છે.
શું થયું હતું-13 સપ્ટેમ્બર 2015માં અગ્રણી કન્નડ લેખક એમએમ કુલબુર્ગીની ગોળી મારીને હત્યા કરી દેવામાં આવી હતી. ત્યારપછી યુપીમાં અખલાક નામના એક વ્યક્તિની મારી-મારીને હત્યા કરી દેવામાં આવી હતી. આ ઘટનાઓથી કહેવામાં આવ્યું કે દેશમાં અસહિષ્ણુતા વઘી ગઈ છે. ઘણાં લેખકોએ તેમના અવોર્ડ પણ પરત કર્યા હતા.
કેમ બન્યો આ મુદ્દો-કલબુર્ગીએ મૂર્તિ પૂજા અને ઘર્મ વિરુદ્ધ ઘણાં નિવેદન આપતા હતા. અખલાકના ઘરમાં બીફ હોવાની શંકા હતી. બંને હત્યા પાછળ હિંદુ સંગઠનના લોકો જોડાયેલા હોય તેવી શંકા વ્યક્ત કરવામાં આવતી હતી.
દેશમાં થકી રહી છે આ પ્રમાણેની ઘટનાઓ
- પોલિટિકલ એક્સપર્ટ વેદપ્રતાપ વૈદિકના જણાવ્યા પ્રમાણે- આ મામલે વિરોધી દળ અને અમુક સંગઠનોએ જરૂર કરતા વધારે હોબાળો કર્યો હતો. ભારતમાં આ પ્રમાણેની ઘટનાઓ ઘણાં સમયથી થતી આવી છે. બીજેપી સરકારમાં હોવાના કારણે અમુક લોકોએ તેનો ફાયદો જરૂર ઉઠાવ્યો છે. તેઓ મનમાની અને અન્યાય કરી રહ્યા છે. પરંતુ એટલુ નક્કી છે કે તેને રાષ્ટ્રીય કે આંતરરાષ્ટ્રીય મુદ્દો ન બનાવી શકાય.
આગળની સ્લાઈડમાં વાંચો મોદી સરકારની ત્રણ મોટી ભૂલો
1. કાશ્મીરમાં લોકપ્રિયતાનો મોમેન્ટમ ગુમાવ્યો
- 8 જૂલાઇ, 2016ના રોજ હિજબુલ મુજાહિદ્દીનના આતંકવાદી બુરહાન વાણીના એન્કાઉન્ટરમાં માર્યા ગયા બાદ ઘાટીમાં એન્ટિ નેશનલ પ્રોટેસ્ટ અને સેનાનો વિરોધ વધી ગયો છે.
- ઉરી હુમલામાં 18 જવાનોના શહીદ થયા પછી જ્યારે ભારતે સર્જિકલ સ્ટ્રાઇક કરી. તે પછી પાકિસ્તાન તરફથી સીઝફાયર ઉલ્લંઘન અને ઘૂસણખોરી વધી ગયા. બીજી બાજુ કાશ્મીરી પ્રોટેસ્ટર્સને ભડકાવવાનું કામ પણ ઝડપી બન્યું. પથ્થરબાજોને ISI અને આતંકી સંગઠનો તરફથી ફંડિંગનો પણ ખુલાસો થયો.
EXPERT VIEW: દરેક પક્ષ કરી રહ્યો છે ભૂલો
-  વિદેશી મામલાઓના એક્સપર્ટ રહીસ સિંહ કહે છે- મોદીના સત્તામાં આવ્યા પછી પાકિસ્તાનને લાગ્યું કે ભારતમાં કટ્ટર રાષ્ટ્રવાદ વધી રહ્યો છે. તેની અસર કાશ્મીરમાં પણ થઇ શકે છે. એવામાં કાશ્મીરમાં પાક. સરકારની જગ્યાએ ત્યાંની સેનાએ દખલ શરૂ કરી. પીડીપીની સરકારે પણ પથ્થરબાજો, ભાગલાવાદીઓ પર અપેક્ષા પ્રમાણે કાર્યવાહી નથી કરી. કેન્દ્ર સરકાર પણ ભૂલો કરી રહી છે. જેમકે, તાજેતરમાં જ જીપ પર પથ્થરબાજને બાંધનારા મેજર ગોગોઇને ઇનામ આપ્યું. આ લાગણીઓને દુભાવતું પગલું છે.
2. પંજાબ ચૂંટણીમાં હાર
ક્યારે થઇ:2017માં પાંચ રાજ્યોમાં વિધાનસભા ચૂંટણી થઇ. 11 માર્ચે પરિણામો આવ્યા. તેમાંથી 4 રાજ્યોમાં બીજેપીએ સરકાર બનાવી લીધી હતી, પરંતુ, પંજાબમાં અકાલીઓ સાથે બીજેપીના ગઠબંધનને મોટી હાર મળી.
- પંજાબમાં અકાલી-બીજેપી ગઠબંધન 10 વર્ષોથી સત્તામાં હતું. તે છતાંપણ ચૂંટણીની બરાબર પહેલા આમ આદમી પાર્ટીએ મજબૂત થઇને મુકાબલો ત્રિકોણીય કરી નાખ્યો. કોંગ્રેસના અમરિંદર સિંહે છેલ્લીવાર ચૂંટણી લડવાનું એલાન કર્યું.
3. ચીન વિરુદ્ધ ડિપ્લોમસી બેઅસર
કેવી રીતે થઇ શરૂઆત?
- ચીન સાથે સંબંધો સુધારવાની પહેલ મોદી તરફથી થઇ. તેમણે શી જિનપિંગને આમંત્રણ આપ્યું. સપ્ટેમ્બર 2014માં જિનપિંગ ભારત આવ્યા તો તેમનું જોરદાર સ્વાગત થયું, મોદી અને જિનપિંગ સાથે હીંચકા પર પણ બેઠા હતા. વાતચીતમાં પણ બોર્ડર પર શાંતિ એ મુખ્ય મુદ્દો હતો.
- ચીન હજુપણ ન્યુક્લિયર સપ્લાયર્સ ગ્રુપમાં ભારતને સામેલ કરવાની વિરુદ્ધ છે. મસૂદ અઝહરને ટેરરિસ્ટ લિસ્ટમાં સામેલ કરવામાં ઘણીવાર વિઘ્નો નાખી ચૂક્યા છે. પોતાના નકશામાં ચીને અરૂણાચલની 6 જગ્યાઓના નામ બદલી નાખ્યા. બીજી બાજુ પાકિસ્તાન અને શ્રીલંકાની સાથે ચીનની નિકટતાઓ વધી રહી છે.
- રહીસ સિંહ કહે છે- ચીન ભારતના પડોશી દેશો પાકિસ્તાન અને શ્રીલંકામાં ભરપૂર ઇન્વેસ્ટમેન્ટ કરી રહ્યું છે. સાથે જ તેમને સિક્યોરિટીના પણ વચન આપી રહ્યું છે. આ દેશોને અને ખાસ કરીને શ્રીલંકાને ભારત પાસેથી આવી અપેક્ષા ન હતી. એવામાં ચીન આગળ આપણી ડિપ્લોમસી નિષ્ફળ થઇ રહી છે.
આગળની સ્લાઇડમાં વાંચો- 3 પગલાં જે આગળ લઇ જશે
ત્રણ પગલાં જે આગળ લઈ જશે
- શું છે જીએસટી,ક્યારથી લાગુ થશે?
17 વર્ષ પહેલા વાજપેયી સરકાર શરૂઆત કરી હતી. હવે સંસદમાં GST બિલ પસાર થયું. 1 જુલાઈથી એક દેશ-એક ટેક્સ લાગુ થશે.
તેનો ફાયદો કોને થશે?
- દરેક રાજ્યોમાં હવે એક જ સામાન અથવા સર્વિસ એક જ કિંમત પર મળશે. 17 કરતા વધારે ઈનડાયરેક્ટ ટેક્સની જગ્યાએ એક જ ટેક્સ લાગુ થશે. પ્રોડક્ટમાં સ્પર્ધા વધશે. એક્સપોર્ટ પણ વધશે. FDI વધશે. સાચી વાત એ છે કે, સમગ્ર દુનિયામાં જીએસટી લાગુ થયા પછી થયેલી ચૂંટણીમાં કોઈ પણ સરકાર ફરી વખત પસંદ કરવામાં નથી આવી.
જીએસટીથી વધશે ગ્રોથ રેટ
-સેબીના ઈન્વેસ્ટમેન્ટ એડ્વાઈઝર જિતેન્દ્ર સોલંકીએ જણાવ્યું કે, જીએસટીથી જીડિપી ગ્રોથ 1.5થી 2 ટકા સુધી વધવાની અપેક્ષા છે. તેનો સીધો ફાયદો માત્ર સામાન્ય જનતાને જ નહીં પરંતુ વેપારીઓને પણ મળશે. જોકે જનતાઓ સુધી ફાયદો પહોંચતા થોડી વાર લાગશે.
લોન્ચિંગ અને હેતુ શું?
- 25 જૂન 2015ના રોજ લોન્ચ કરવામાં આવી. 109 સ્માર્ટ સિટી બનશે. રૂ. 7060 કરોડનું બજેટ રાખવામાં આવ્યું છે. ફર્સ્ટ બેચમાં 20 શહેરોમાં કામ કરવામાં આવ્યું.
કેવી રીતે થશે સિટી પ્લાનિંગ?
વર્લ્ડ ક્લાસ ટ્રાન્સપોર્ટ સિસ્ટમ, 24 કલાક વીજળી-પાણી સપ્લાય, સરકારી કામોમાં સિંગલ વિન્ડો સિસ્ટમ, સ્માર્ટ એજ્યુકેશન, સિક્યુરિટી, એન્વાયરમેન્ટ ફ્રેન્ડલી વાતાવરણ આપવામાં આવશે.
હાલ ગતી ધીમી છે. મોદી સરકારે રાજ્યોને કહ્યું છેકે, 25 જૂન 2017 સુધીમાં ફર્સ્ટ ફેઝના 145 પ્રોજેક્ટ પૂરા કરો. આ દિવસે સ્માર્ટ સિટી મિશનના બે વર્ષ પૂરા થશે.
અમુક સુવિધાઓ આપીને તેને સ્માર્ટ સિટી કહેવું ખોટી વાત
- પ્લાનિંગ કમિશનના પૂર્વ સભ્ય સોમપાસ શાસ્ત્રીના જણાવ્યા પ્રમાણે- સામાન્ય માણસના મગજમાં સ્માર્ટ સિટી વિશે તે વિચાર છે તે સરકારની વ્યાખ્યા કરતા અલગ છે. શહેરના એક ભાગને ટેક્નિકલ સુવિધાઓ આપીને તેને સ્માર્ટ સિટીનું બિરુદ આપવુ યોગ્ય નથી.
- 8 નવેમ્બર 2016ના રોજ બ્લેકમની પર પ્રતિબંધ લગાવવા માટે સરકારે નોટબંધીની જાહેરાત કરી હતી. બ્લેકમનીને આગામી સમયમાં પણ રોકવા માટે કેશલેસ સોસાયટીનો સરકાર આગ્રહ રાખી રહી છે.ડિજિટલ ટ્રાન્ઝેક્શન દ્વારા ઈકોનોમીની સિક્યુરિટી અને ઓડિટને પારદર્શક રાખવાનો સરકારનો હેતુ છે.
શું પગલાં લીધા, શું અસર થઈ?
ડિજિટલ સોસાયટી માટે પ્રમોશનલ સ્કીમ્સ લોન્ચ કરવામાં આવી છે. 3 લાખ ઉપર કેશ ટ્રાન્ઝેક્શન ઉપર પ્રતિબંધ લગાવવામાં આવ્યો છે. કેશ પોલિટિકલ ફંડની લિમિટ રૂ. 2,000 નક્કી કરવામાં આવી. 20 લાખ POS લગાવવામાં આવશે.1.5 લાખ ગ્રામ પંચાયતો ઈન્ટરનેટ સાથે જોડાશે. નોટબંધીના એક મહિનાની અંદર ડિજિટલ ટ્રાન્ઝેક્શન 400થી 1000 ટકા વધી ગયું.
ગામડાઓ સુધી લઈ જવામાં આવશે ટેક્નોલોજી
- જિતેન્દ્ર સોલંકીના જણાવ્યા પ્રમાણે- ડિજિટલ ઈન્ફ્રાસ્ટ્રક્ચરની મોટી તકલીફ છે. ગામડાઓ સુધી જરૂરિયાત પ્રમાણેની ટેક્નોલોજી પહોંચી શકતી નથી. શહેરોમાં અત્યારે પણ ઈન્ટરનેટ કનેક્ટિવિટીની તકલીફો છે. કેશલેસ પેમેન્ટમાટે વધારે પૈસાની ચૂકવણી કરવી પડે છે. જ્યાં સુધી તેમાં સુધારો નહીં આવે ત્યાં સુધી કેશલેસનં સપનુ સાચુ કરવુ મુશ્કેલ છે.
આગળની સ્લાઈડમાં વાંચો- ત્રણ ચેલેન્જ
આગામી બે વર્ષની ત્રણ ચેલેન્જ
- રાષ્ટ્રપતિની ચૂંટણીમાં NDAની સ્થિતિ મજબૂત જોવા મળી છે. કુલ 11,04,546 વોટ્સમાં એનડીએનો કુલ વોટ શેર 48.68 ટકા છે. જ્યારે કોંગ્રેસ સહિત વિપક્ષના વોટ 35.47 ટકા છે. 6 અન્ય મોટી રાજકીય પાર્ટીઓ  AIADMK, BJD, TRS, YSRCP, AAP, INLDનો શેર13 ટકા છે. તે પણ આમા જોડાઈ જાય ચો વિપક્ષનો વોટ શેર 48.53 ટકા થઈ જાય.
- NDAને તેમના પ્રેસિડન્ટ બનાવવા માટે અમુક ટકા વોટની જરૂર છે. જોઈન્ટ વિપક્ષ અને NDA સાથે હજુ સુધી ન જોડાયેલી પાર્ટીઓની ટકાવારી અંદાજે 3 ટકા છે. તેમાંથી તેમની જીતને લાયક જરૂરી વોટ શેર  મેળવવા NDA માટે પડકાર છે.
સુમિત્રા મહાજન હોઈ શકે છે ઉમેદવાર
- પોલિટિકલ એક્સપર્ટ વેદ પ્રતાપ વૈદિકના જણાવ્યા પ્રમાણે- રાષ્ટ્રપતિની ચૂંટણી કોઈ ખાસ મોટો પડકાર નથી હોતી. પરંતુ તે નક્કી છે કે રાષ્ટ્રપતિબીજેપીની પસંદગીના નહીં હોય પરંતુ મોદીની પસંદના હશે. સુમિત્રા મહાજન ઉમેદવાર બની શકે છે. અન્ય ઉમેદવારોમાં વેંકૈયા નાયડુંને પણ આશ્ચર્યજનક રીતે એન્ટ્રી મળી શકે છે.  અડવાણી જેવા બીજેપીના જૂના લીડર્સ મોદીથી ખુશ નથી. તેથી મોદી તેમનામાંથી કોઈને આગળ કરે તે શક્યતા ખૂબ ઓછી છે.
2. આગામી વિધાનસભાની ચૂંટણીઓ
- ક્યાં થવાની છે ચૂંટણીઓ?
- આ વર્ષના અંતમાં ગુજરાત અને હિમાચલ પ્રદેશમાં વિધાનસભાની ચૂંટણીઓ થવાની છે. ગુજરાતમાં બીજેપી સરકાર છે, જ્યારે હિમાચલ પ્રદેશમાં કોંગ્રેસની સરકાર છે. 2019માં સામાન્ય ચૂંટણી પહેલા કુલ 15 રાજ્યોમાં ચૂંટણી થશે. દર 6 મહિનામાં 5 રાજ્યોમાં ચૂંટણી થશે. જે રાજ્યોમાં ચૂંટણી થવાની છે તેમાંથી 3માં કોંગ્રેસ અને 7માં બીજેપી એલાયન્સની સરકાર છે.
અત્યારે શું છે સ્થિતિ?
- દેશની કુલ વસ્તીના 58 ટકા ભાગ અને 52 ટકા જીડીપી વાળા રાજ્યોમાં બીજેપી અને એનડીએનું રાજ છે. 14 રાજ્યોમાં એનડીએની સરકાર છે. કોંગ્રેસ અને યુપીની સરકાર હવે સાત રાજ્યોમાં છે. આ રાજ્યોની વસ્તી દેશની સરખામણીએ 17 ટકા છે.
- રાહુલ ગાંધી 5 વર્ષમાં 24 ચૂંટણી હાર્યા છે. 28 રાજ્યોમાં 24 ટકા સીટ ઉપર જમાનત પણ જપ્ત થઈ ગઈ. રાહુલની આગેવાનીમાં કોંગ્રેસ 63 મહિનામાં 24 ચૂંટણી હારી છે.
હિમાચલમાં કોંગ્રેસ સત્તા ગુમાવે તેવી શકયતા
- વૈદિકના જણાવ્યા પ્રમાણે- ગુજરાતમાં પાટીદાર આંદોલનની અસર થશે પરંતુ એટલી નહીં થાય કે બીજેપી સત્તા બહાર જાય. રાજ્યમાં કોંગ્રેસ વહેચાયેલી છે. તેમાં કોંગ્રેસના અમુક મોટા નેતાઓ બીજેપીમાં સામેલ થાય તો પણ નવાઈ નહીં. હિમાચલ પ્રદેશમાં વીરભદ્ર સિંહ કરપ્શનના ઓરોપનો સામનો કરી રહ્યા છે. તેના કારણે પાર્ટીની ઈમેજ ઘણી ખરાબ થઈ છે. આમ બંને રાજ્યોમાં બીજેપી તેની અસરના કારણે નહીં પરંતુ કોંગ્રેસની કમીના કારણે સરકાર બનાવવામાં સફળ રહેશે. કોંગ્રેસની સામે હિમાચલમાં સત્તા ગુમાવવાનો ડર છે.
3 રામ મંદિર- બાબરી વિવાદ- 30 વર્ષમાં 8 પ્રયત્ન, હવે નવી શરૂઆત
- સુપ્રીમ કોર્ટનું કહેવું છે કે, આ મુદ્દો સેન્સેટીવ અને સેન્ટીમેંટલ છે. સારુ એ જ થશે કે તેનો આંતરીક સમજણથી ઉકેલ કાઢવામાં આવે.
- આ વિશે મોદી સરકારનું કહેવું છે કે, રામમંદિરને સંવિધાનની સીમામાં રહીને જ બનાવી શકાય છે.
- છેલ્લા 8 વર્ષમાં 30 વખત રામમંદિર વિવાદનો ઉકેલ લાવવાનો પ્રયત્ન કરવામાં આવ્યો છે. પરંતુ તે દરેક નિષ્ફળ રહ્યા હતા.
- 1986માં પહેલી વાર તે સમયવા કાંચી કામકોટિ શંકરાચાર્યએ મુસ્લિમ પર્સનલ બોર્ડ સાથે વાતચીત કરી હતી. પરંતુ તેઓ કોઈ નિર્ણય પણ પહોંચી શક્યા નહતા.
કેસ સાથે જોડાયેલા પક્ષોનું શું કહેવું છે?
- નિર્મોહી અખાડાના મહંત રામ દાસે કહ્યું છે કે, તે માટે વાતચીત બંધારણીય સીમામાં રહીને જ થવી જોઈએ. સુન્ની વક્ફ બોર્ડના મૌલાના મહફૂઝરહમાનનું કહેવું છે કે, રિટાયર્ડ જજ અથવા સર્વિંગ જજની એક પેનલ બનાવવી જે વાતચીતની શરૂઆત કરે, બીજી બાજુ હાશિમ અંસારીના દીકરા ઈકબાલ અંસારીનું કહેવું છે કે, અમને સુપ્રીમ કોર્ટમાં વિશ્વાસ છે અને આ વાતચીતમાં રાજકીય લોકો સામેલ નહીં થાય.
2019 સુધીમાં ઉકેલ લાવવો મુશ્કેલ
વૈદિકનું કહેવું છે કે, રામ મંદિર મુદ્દો મોદી સરકારની પ્રાથમિકતામાં નથી લાગતો. 2019 સુધી તેનો ઉકેલ લાવવો મુશ્કેલ લાગે છે. આંતરીક સમજૂતી થવાની શક્યતા પણ ખૂબ ઓછી છે. કારણકે મોદી સરકાર પાસે તેવા મધ્યસ્થીઓની પણ ઓછા છે જે આ કેસમાં જોડાયેલી પાર્ટીઓ સાથે વાત-ચીત કરાવી શકે. સરકારની આ કમી જ વિદેશ નીતિની નિષ્ફળતા માટે જવાબદાર છે. નરેન્દ્ર મોદીએ તેમની પાસે એટલી શક્તિઓ અને કામ ભેગુ કરી રાખ્યું છે કે, તેમના અન્ય સાથીઓ હવે કઈ નવુ કરી જ નથી શકતા.
(In Depth Gujarati News) સાથે જોડાયેલા અન્ય (National Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Modi Government took several major steps in 36 months On some fronts
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.